PRIJEDLOG

Natemelju članka 36. stavka 13. Zakona o održivom gospodarenju otpadom («Narodne novine» broj 94/13 i 73/17) i članka 15. Statuta Grada Siska (« Službeni glasnik Sisačko moslavačke županije» broj 12/09, 16/10, 9/11, 18/12, 4/13, 6/13 - pročišćeni tekst 14/14, 9/15, 10/16, 6/18 i 18/18 – pročišćeni tekst) Gradsko vijeće Grada Siska je na \_\_\_\_\_\_\_\_\_\_sjednici održanoj\_\_\_\_\_\_2018. godine donijelo

**ODLUKU**

o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš

**Članak 1.**

Ovom Odlukom određuje se način provedbe:

* mjera sprječavanja nepropisnog odbacivanja otpada;
* mjera za uklanjanje odbačenog otpada u okoliš.

Kad uklanjanje otpada zahtijeva mjere koje nisu propisane ovom Odlukom neposredno

se primjenjuje Zakon o održivom gospodarenju otpadom.

**Članak 2.**

Nepropisno odbačenim otpadom u smislu ove Odluke, smatra se naročito:

* otpad odbačen u okoliš,
* glomazni otpad ostavljen na javnoj površini,
* opasni i građevinski otpad odbačen na javnim površinama,
* svaki otpad odbačen pored spremnika odvojenog prikupljanja otpadnog papira, metala, stakla, plastike i tekstila te krupnog (glomaznog) komunalnog otpada (na zelenim otocima).

**Članak 3**.

Grad Sisak će uspostaviti sustav za zaprimanje obavijesti o nepropisno odbačenom otpadu putem obrasca objavljenog na mrežnoj stranici [www.sisak.hr](http://www.sisak.hr)., a pismenu obavijest o nepropisno odbačenom otpadu se može dostaviti osobno ili putem pošte u Grad Sisak, Rimska 26, 44 000 Sisak.

Grad Sisak će učestalo provoditi nadzor na svom području radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada.

**Članak 4.**

Grad Sisak će provoditi i druge posebne mjere:

* učestale kontrole problematičnih lokacija putem komunalnog redara,
* postavljanje znakova upozorenja o zabrani odbacivanja otpada,
* postavljanje prepreka za sprječavanje prolaska,
* ograđivanje površina fizičkim preprekama,
* postava videonadzora nad ugroženim i saniranim površinama.

**Članak 5.**

Radi provedbe mjera iz članka 1. stavka 1. alineje 2. ove Odluke komunalni redar rješenjem naređuje uklanjanje otpada vlasniku, odnosno posjedniku nekretnine, ako vlasnik nije poznat, na kojem je nepropisno odložen otpad, odnosno osobi koja sukladno posebnom propisu upravlja određenim područjem (dobrom), ako je otpad odložen na tom području (dobru).

**Članak 6.**

Rješenjem iz članka 5. ove Odluke određuje se: lokacija odbačenog otpada, procijenjena količina otpada, obveznik uklanjanja otpada te obveza uklanjanja otpada predajom ovlaštenoj osobi za gospodarenje tom vrstom otpada u roku koji ne može biti duži od 6 mjeseci od dana zaprimanja rješenja.

Protiv rješenja iz članka 5. može se izjaviti žalba nadležnom upravnom tijelu Sisačko-moslavačke županije.

**Članak 7.**

Istekom roka određenog rješenjem iz članka 6. stavka 1. ove Odluke komunalni redar utvrđuje ispunjavanje obveze određene rješenjem. Ako komunalni redar utvrdi da obveza određena rješenjem iz članka 5. ove Odluke nije izvršena, Grad Sisak je dužan osigurati uklanjanje tog otpada predajom ovlaštenoj osobi za gospodarenje tom vrstom otpada.

**Članak 8.**

Ako komunalni redar utvrdi postojanje opravdane sumnje da je opasni ili drugi otpad odbačen na nekretnini čiji vlasnik, odnosno osoba koja, sukladno posebnom propisu, upravlja određenim područjem (dobrom), ne dopušta pristup radi utvrđivanja činjeničnog stanja u vezi s odbačenim otpadom, komunalni redar ovlašten je zatražiti nalog suda i asistenciju službenika ministarstva nadležnog za unutarnje poslove radi pristupa na nekretninu u svrhu utvrđivanja činjenica.

**Članak 9.**

Grad Sisak će podatke utvrđene rješenjem iz članka 5. stavka 1. ove Odluke mjesečno unositi u mrežnu aplikaciju za evidenciju lokacija odbačenog otpada iz članka 137. stavka 3. alineje 7. Zakona o održivom gospodarenju otpadom.

**Članak 10.**

Sustav evidentiranja lokacija odbačenog otpada biti će uspostavljen sukladno zakonskim propisima i tehničkim mogućnostima Grada Siska.

Gradonačelnica Grada Siska će izvješće o:

* lokacijama i količinama odbačenog otpada,
* troškovima uklanjanja odbačenog otpada,
* počiniteljima,
* zaračunatoj i naplaćenoj naknadi troška uklanjanja otpada,
* lokacijama na kojima je u više navrata utvrđeno odbacivanje otpada,
* lokacijama na kojima je u prethodne dvije godine evidentirano postojanje odbačenog otpada,
* provedbi mjera iz ove Odluke,

podnositi Gradskom vijeću do 31. ožujka tekuće godine za prethodnu kalendarsku godinu.

**Članak 11.**

Gradsko vijeće će temeljem izvješća iz članka 10. ove Odluke donijeti odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanje otpada.

Sredstva za provedbu mjera iz članka 1. ove Odluke osiguravaju se u Proračunu Grada Siska.

**Članak 12.**

Grad Sisak ima pravo na naknadu troška uklanjanja otpada iz članka 7. ove Odluke od vlasnika, odnosno posjednika nekretnine, ako vlasnik nije poznat, odnosno od osobe koja, sukladno posebnom propisu, upravlja određenim područjem (dobrom), na kojem se otpad nalazio prema načelu "onečišćivač plaća".

**Članak 13.**

Stupanjem na snagu ove Odluke prestaju važiti članci 81. i 82. Odluke o komunalnom redu (»Službeni glasnik Sisačko-moslavačke županije«, broj 24/10 i 6/16).

**Članak 14.**

Ova Odluka stupa na snagu osmog dana od dana objave u »Službenom glasniku Sisačko -

moslavačke županije«.

KLASA:

URBROJ:

Sisak,

**GRADSKO VIJEĆE**

**GRADA SISKA**

**PREDSJEDNICA**

**Ivana Krčelić, v.r.**